
Kiteljesedés

Az OTDK pályázati munkám öt darab virágból áll, amelyek nemiszerveket ábrázolnak. A téma egy feladat kapcsán merült fel bennem, melynek a kiindulási pontja a test volt. Azért is kezdtem el a nemiszervekkel, a nemiség kérdéséve foglalkozni, a saját testünk felvállalásával dolgozni, mert úgy gondolom, hogy a művészetben ez a téma még mindig tabunak számít. A munkám elkészítésekor fontosnak tartottam, hogy a virágokban a női és férfi nemiszervek egyenlőarányba szerepeljenek.
Számomra a másik fontos hivatkozási alap a népművészet, a népművészet motívumvilága. Érdekes számomra, hogy a népi kultúrában a gyerekeket születésüktől fogva olyan szimbólumok vették körül, melyek a férfi és női nemiszerveket, a szerelmi együttlétet, olykor pedig a szülést is ábrázolták. Számomra furcsa volt, hogy amikor elkészítettem az első pár virágomat sok embert megdöbbentett, hogy nemiszerveket ábrázolnak. A népművészetben találhatók férfit és a nőt szimbolizáló növényi motívumokat szeretem volna újra gondolni a szobraimban.
A munkám elkészítésekor először rajzokat készítettem. A rajzok alapján a két nemiszervet egyesítettem és ennek a lehetőségnek a különböző variációit hoztam létre, úgyhogy virág formákat adjanak ki ezek a stilizált testrészek. Majd színvázlatokat készítettem. A megvalósítás során a formák alapját köracélból valósítottam meg, a részeket külön, külön hajlítottam meg. Kikalapálással megfeszítettem a formákat, majd össze hegesztettem a különböző darabokat. A kész fémvázakat textillel vontam be. A színeket úgy választottam ki, hogy utaljanak az emberi testre. A virágok egyenként 1x1m nagyságúak, mivel fontos volt számomra, hogy nagyok legyenek a térben A munkám installálását úgy terveztem, hogy a virágokat függeszteni fogom, hogy jól körbejárhatok maradjanak.




